Aasmund Brekke

Aasmund Brekke (1919–2011) var rektor, lokalhistoriker og politiker (Sp) fra Skjerstad kommune i Nordland.

Brekke var sterkt engasjert i politikken med særlig interesse for skole, utdanning, samferdsel og lokalhistorie. Han ledet arbeidet slik at Misvær Sentralskole ble en av de første skolene i landet som innførte fem dagers skoleuke etter at Forsøkskolerådet hadde åpnet for prøveordning for dette.. I to perioder (1964-1965 og 1968–1971) var han formann i Skjerstads skolestyre og i Skjerstad formannskap (1972–1975).

I perioden 1976–1979 var han ordfører for Senterpartiet i daværende Skjerstad kommune.

Aasmund Brekke tjenestegjorde i skoleverket som lærer, rektor på Misvær skole (1964–1980), og til sist også skolesjef (1980–1987), hvor han blant annet utarbeidet vedtekter for etablering av musikkskolen i kommunen. Som formann i tilsynsnemda for Misvær skole tok han initiativ til å starte skolekorps i bygda 9.juni 1963. Han skaffet finansiering og lån til instrumenter og drakter, og korpset startet opp samme år. 

Brekke var formann i Skjerstad og Fauske bygdeboknemd i perioden 1975–1985 og en pådriver for å samle inn lokalhistorien i Skjerstad.

Utmerkelser
 Kommunenes Sentralforbunds Hederstegn (7. mars 1997)
 Kommunenes Sentralforbunds Hedersmerke (14. desember 1997)
 Æresdiplom fra Skjerstad Historielag (1997)
 Skjerstad Kommunes Kulturpris (1989)

 Bibliografi 
 «Fra små kår til kongepokal»  (1999), Glimt fra idrettslivet i Salten  Aasmund Brekke
 "Ol` Hansogården i Misvær", Litt om Misværnavnet i gammel tid. Privilegert gjestgiveri og bondehandle. 1775-1792. 30.11., Aasmund Brekke, 1989.

 Referanser 

Kategori:Ordførere i Skjerstad
Kategori:Sp-ordførere i Nordland
Kategori:Lokalpolitikere i Bodø
Kategori:Personer fra Bodø kommune